Jim Brennan

James «Jim» Brennan (født 1940) er en amerikansk tidligere skihopper fra Leavenworth, Washington. Han vant det canadiske mesterskapet i hopp i 1958 og USAs nasjonale mesterskap i 1960. Brennan var en del av USAs hopplandslag fra 1959 til 1962. Han var reserve på USAs lag til OL i Squaw Valley i 1960, og var også tatt ut til VM i Zakopane i 1962, uten å få starte.

Etter at han la opp i 1962 og tok utdannelse ved Western State College i Colorado, ledet han avdelingen for alpint i Steamboat Springs Winter Sports Club. I 1968 flyttet han til Bend, Oregon og etablerte seg etter hvert som eiendomsmegler. Han ble tatt opp i The American Ski Jumping Hall of Fame i 2009.

Referanser

Eksterne lenker
Adam Kwieciński: James Brennan (hoppresultater)

Skihoppere fra USA
Fødsler i 1940